***Харолдд 211110***

**Бата сыйлайтын таңдау**

***"Құдай сөзін естіп, оны орындайтындар одан бетер бақытты!"***

***(Лұқа 11:28)***

Ассоциация ойынын ойнап көрейік: «мойынсұну» деген сөзді естігенде ойыңызға не келеді? Менің досым Луиза «бата» деп жауап берді. Мен, керісінше, «мәжбүрлеу, сосын .... жазалау» деп айттым.

Ағылшын тілінде, мойынсұну - "бұйрықты орындау немесе билікке бағыну" дегенді білдіреді. Біз балаларымыздан, қызметкерлерден немесе азаматтардан мойынсұнуды талап еткенде, біз ненің жақсы, ал ненің жаман екенін үйретпейміз, біз жай ғана олардан көнгіштікті күтеміз. Киелі кітап, Исаның басты қалауы - біздің мойынсұнуымызда емес, бірақ, бізбен сүйіспеншілікпен қарым-қатынаста екенін көрсетеді. Иса шәкірттеріне: “Сендер Мені сүйсеңдер, өсиеттерімді орындаңдар!”,— деді (Жохан 14:15). Бұл тармақтан алынған «орындаңдар» сөзі - грек тілінде «терео», бұл «назар аудару, бақылау, қадағалау, мұқият болу» дегенді білдіреді.

Петір есімді балықшының мойынсұнуы - басқаларға қалай бата болғаны және Петірге өміріндегі ең үлкен балық аулау сапарларын бастан өткеруге мүмкіндік бергенін білу үшін Лұқа кітабының 5-тарауын оқыңыз. Мойынсұну - бұл таңдау және Петір Исаның кім екенін түсінбесе де, Оған мойынсұнуды таңдағаны туралы айтты.

Иса бізден тек қана көнгіштікті емес, сүйіспеншілік арқылы мойынсұнуды күтеді. Оны неғұрлым көбірек білсек, соғұрлым көбірек Оған мойынсұнамыз және өмірімізде Оның Киелі Рухын көбірек сезінетін боламыз. "Біз де, Киелі Рух та бұл оқиғаларға куәміз. Құдай осы Киелі Рухын Өзіне бой ұсынғандарға сыйға береді" (Елшілердің істері 5:32).